**РЕЗУЛТАТИ**

от дейността на комисия, назначена със Заповед № 21ОА-2565/16.09.2021г., и във връзка с чл.6, ал.2, т.2 от Наредба за реда и условията за финансиране на инициативи в сферата на културата и включването им в Календара на културните събития на Община Пловдив

**Комисията взе следните решения:**

1. За финансиране на проекти по Компонент 1 „Фестивали и значими събития“, които да бъдат включени в Календара на културните събития на Община Пловдив и в съответствие с разпоредбите на чл.5 ал.2 и ал.3, т.1 от Наредбата определя сумата от **944 350 лв.**

2. В изпълнение на разпоредбите на чл.2, ал.1 от Наредбата и при спазване на принципите за равнопоставеност, максимална ефективност, публичност и контрол при разпределение на финансовите средства за култура в Общината, за постигане на крайната цел, а именно - стимулиране на многообразието на културния живот в Пловдив и активно участие на гражданите в изпълнението на общинската политика в сферата на културата и с цел разумното и ефективно разходване на публични средства и идеята да бъдат подкрепени възможно най-голям брой проекти, отговарящи на критериити по Методиката за оценяване и включени в списъка с класирани проекти, финансовата подкрепа за един проект следва да не надвишава **50 000 лв.**

**Класираните проекти**, одобрени за включване в Културния календар, **за които е направена редукция** на определени разходи по бюджетни дейности, следва **писмено да потвърдят в срок до 23 ноември 2021 г.**, че ще реализират проекта съобразно новите финансови условия и **да представят актуализиран бюджет**.

**Списък с класирани проекти**

|  |  |  |  |  |  |
| --- | --- | --- | --- | --- | --- |
| **Място** | **№ от деловодната система** | **Проект** | **Кандидатстваща организация** | **Точки** | **Коментар на комисията** |
| 1. | Вх. №21ФН-140/  27.08.2021 г. | 20-то издание Литературен фестивал „Пловдив чете“ 2022 | Фондация  „Изкуство без граница“ | 60,14 | Богатата програма и модулът „Младият Пловдив чете“ превръщат фестивала в едно от най-устойчивите събития в Културния календар на Пловдив. Получава много висока оценка, съобразно критериите на Наредбата. Комисията не одобрява разходите по т.5.2.1.6, т.5.2.1.7, т. 5.2.1.8, т. 5.2.1.9 и т. 5.2.4.6 и редуцира разходите по т.5.2.4.2 до 1 000,00 лв.  Определя сума за финансиране в размер на **42 280,00 лв**. |
| 2. | Вх.№21ФН-133/  18.08.2021 г. | XIII Международен фестивал  „ Дни на музиката в Балабановата къща“ | Фондация „Музикартисимо” | 59,43 | Фестивалът получава много висока оценка със своята устойчивост, естетически и художествени качества и административния капацитет на организатора. Предвид решението си за максимална стойност за финансиране, комисията одобрява сума в размер на **50 000,00 лв.** |
| 3. | Вх. №21РЗК-776/  30.08.2021 г. | 75 години  Държавен куклен театър - Пловдив | СНЦ  „МКТФ „Двама са малко – трима са много“ | 59,14 | Комисията одобрява за финансиране само разходите, свързани с организацията и провеждането на TheatAir.  Определя сума в размер на **32 080,00 лв.** |
| 4. | Вх.№21РЗК-741/  18.08.2021 г. | 27-ми Фестивал на българското документално и анимационно кино  „Златен ритон“ | Изпълнителна агенция Национален филмов център | 58,71 | Проектът е свързан с реализацията на 27-то издание на най-стария фестивал за документално и анимационно кино в България. Напълно отговаря на изискванията за финансиране по Наредбата.  Комисията не одобрява разходите за каталог и определя сума за финансиране от **20 400,00 лв.** |
| 5. | Вх.№21ФН-142/  30.08.2021 г. | Международен кино-литературен фестивал Синелибри Пловдив 2022 | Синелибри Фондация | 58,29 | Проектът е нов за Културния календар. Фестивалът има няколко издания на територията на страната. Представлява симбиоза между киното и литературата и е изцяло базиран на най-добрите постижения на европейската и световна литература. По отношение на бюджета, комисията го намира за добре разписан, но не одобрява разходите за Дейност 5.2.4. „Дизайн и разпространение на рекламно-информационни материалии“ и разходите по т.5.2.5.1.  Определя сума за финансиране в размер на **12 100,00 лв.** |
| 6. | Вх.№21РЗК-761/  25.08.2021 г. | „Скулптурата сега - Пловдив 2022“ | Градска художествена галерия – Пловдив | 57,86 | Проектът не е непознат за любителите на изобразителното изкуство, които познават двете изключително успешни кураторски изложби „Живописта сега“ и „Графиката сега“. Отговаря изцяло на изискванията по Наредбатаза финансиране. Бюджетът е реалистично разписан и комисията одобрява пълната изискуема сума в размер на **4 065,00 лв.** |
| 7. | Вх.№21Ф-5800/  25.08.2021 г. | „Включи квартала-театър в парка“ | „МаскАрт“ ЕООД | 57,71 | Комисията оценява факта, че предходните издания на проекта спомогнаха много за децентрализацията на културните процеси като осигуриха безплатен достъп на публиката до професионалния театър. Бюджетът е реалистично разписан, но комисията взе решение да подкрепи реализацията на 7 представления със сумата от **31 800,00 лв.** |
| 8. | Вх.№21РЗК-770/  26.08.2021 г. | Международен фестивал за театър и съвременен танц „Черната кутия” Пловдив | Фондация  „Черната кутия“ | 57,14 | Фестивалът е устойчив и е едно от малкото събития за съвременен танц в Пловдив. Получава много високи оценки, съобразно критериите на Наредбата. Комисията не одобрява за финансиране разходите от т. 5.2.2.2 до т. 5.2.2.5. Предлага редуциране на сумата за нощувка на 80 лв., а сумата по т. 5.1.1 на 1 500,00 лв.  Определя сума за финансиране **49 700,00 лв**. в т.ч. и административни. разходи. |
| 8. | Вх.№21Ф-5865/  27.08.2021 г. | Пловдив Джаз Фест 2022 | „Блу Ем“ ЕООД | 57,14 | Фестивалът е емблематичен за Пловдив и получава много добра оценка по критериите и изискванията на Наредбата. Предвид решението си за максимална стойност за финансиране, комисията одобрява сума в размер на **50 000,00 лв** |
| 10. | Вх.№21Ф-5775/  24.08.2021 г. | Фолклорен фестивал „Народен събор Пловдив“ | „Ясмина“ ЕООД | 56,57 | Проектът отговаря на всички критерии по Наредбата. Устойчив е. Привлича голяма публика. Комисията не одобрява за финансиране разходите по т. 5.2.1.3, т. 5.2.2.1, т. 5.2.2.2, т. 5.2.2.3, т. 5.2.4.1 и т. 5.2.4.2 .Определя сума за финаниране в размер на **20 450,00 лв.** |
| 10. | Вх.№21РЗК- 774/  27.08.2021 г. | Международен ден на майчиния език - 21 февруари | Сдружение  „Българо-турски литературен клуб“ | 56,57 | Проектът е бил част от Културния календар с две предходни издания. Цели създаване на ниво на общуване както между етносите, населяващи града, така и между чуждестранните студенти от пловдивските университети и чужденците, живеещи в Пловдив. Комисията не одобрява за финансиране Дейност 2 и определя сума в размер на **4 540,00 лв.** |
| 10. | Вх .№21СДР-176/  02.08.2021 г. | „Балкански театър на сенките в Пловдив“ | Сдружение „АртеВизия“ | 56,57 | Проектът не е нов за културния живот на Пловдив. Има две успешни издания, реализирани с финансовата подкрепа на Община Пловдив по Компонент 3 „Гражданска активност“. Изданието за 2022 г. предлага надграждане на проекта и привличане на повече участници от съседните балканските държави. Бюджетът е реалистично разписан и комисията одобрява пълната изискуема сума в размер на **9 410,00 лв.** |
| 13. | Вх.№21РЗК-778/  30.08.2021 г. | Класик Open Air – Музиката на тепетата | Държавна опера - Пловдив | 56,14 | Проектът на Държавна опера Пловдив е добре познат на пловдивската публика. Цели популизиране на класическата музика, като за сцена са избрани емблематичните тепета за Пловдив. Комисията взе решение да подкрепи четири от концертите с бюджет **36 510,00** лв. в т.ч. 5% административни разходи. |
| 14. | Вх.№21Ф-5902/  31.08.2021 г. | „Кино под звездите“ – Пловдив 2022 | „Проксима видео“ ЕООД | 56,00 | Проектът не е нов за Културния календар. Предвижда прожекции на най-новото българско, европейско и световно кино в различни локации на града. Комисията одобрява финасиране за 20 прожекции и определя сума от **26 000,00 лв.** |
| 15. | Вх.№21Ф-5852/  27.08.2021 г. | „Духовни маршрути в Пловдив“ | ЕТ „Издателство Летера – Надя Фурнаджиева“ | 55,43 | Проектът е насочен към опознаване на духовната история на Пловдив и получава много добра оценка по критериите на Наредбата. Бюджетът е реалистичен и комисията одобрява пълната изискуема сума в размер на **16 500,00 лв.** |
| 16. | Вх.№21Ф-5872/  30.08.2021 г. | IX Международен фото салон Пловдив 2022 | „Рефлекси“ ООД | 55,29 | Ежегодният фотографски конкурс, под патронажа FIAP и HPS, от 8 години е част от Културния календар на Пловдив. Проектът отговаря напълно на изискванията за финансиране. Бюджетът е реалистичен и комисията одобрява цялата изискуема сума в размер на **11 470,00 лв**. |
| 17. | Вх.№21Ф-5879/  30.08.2021 г. | Подпомагане на провеждане на Творческа лаборатория за запознаване  с хорова музика „Крикор Четинян“. Изработване на уебсайт „Крикор Четинян“. | „Четинян и Ко.“ ЕООД | 55,14 | Проектът напълно отговаря на изискванията по Наредбата за финансиране. Комисията му дава много висока и намира бюджета за реалистично разписан. Одобрява пълната изискуема сума в размер на **3 000,00 лв.** |
| 18. | Вх.№21ФН-135/  19.08.2021 г. | Международен фестивал на поезията „Орфей” – Пловдив 2022“ | Фондация  „Пловдив ЛИК” | 54,86 | Проектът има четири успешни издания и работи за развитие на междукултурния диалог. Комисията препоръчва да се редуцира сумата по т.5.1.1 на 500,00 лв. и определя сума за финансиране в размер на **15 230,00 лв** |
| 19. | Вх.№21ФН-136/  19.08.2021 г. | Пловдивски литературен многоезичен сайт [www.plovdivlit.com](http://www.plovdivlit.com) | Фондация  „Пловдив ЛИК” | 54,71 | Проектът се реализира успешно няколко години. Насочен е към пловдивските писатели и преводачи. Комисията препоръчва редукция по т.5.2.1.3 на половина. Определя сума в размер на **9 280,00 лв.**, в т. ч. 5% административни разходи. |
| 20. | Вх.№21ФН-130/  09.08.2021 г. | Панаир на кулинарното изкуство  Етно кухня на колеле (за деца) и Фестивал за децата и семейството "Синьо лято" 2022  EtnoKitchen on wheels  (for kids) and Family fest “Blue suumer”2022 | Фондация  „Заедно“ | 54,43 | Проектът се реализира успешно няколко години и отговаря напълно на критериите по Наредбата. Допълнен е с нови дейности, предназначени за цялото семейство. Бюджетът е реалистично разписан и комисията одобрява пълната изискуемата сума размер на **16 600 лв.** |
| 20. | Вх.№21СДР-192/  18.08.2021 г. | Телевизионен фестивал „Непознатият Пловдив – четвърти сезон“ | Сдружение  „Медии с човешко лице” | 54,43 | Проектът има три успешни издания, реализирани като част от Културния календар и отговаря изцяло на изискванията за финасиране. Насочен е към опознаване на Пловдив в светлина, различна от тази на туристическите продукти за града. Получава добра оценка по критериите на Наредбата и комисията одобрява пълната изискуемата сума размер на **10 960 лв**. |
| 20. | Вх.№21РЗК-773/  27.08.2021 г. | „Камерна Сцена Пловдив” | „Сдружение за Култура и образование Милчо Левиев“ | 54,43 | Проектът е бил част от Културния календар на града и има устойчиво развитие. Отговаря изцяло на всички критерии по Наредбата за финансиране. Бюджетът е реалистично разписан и комисията одобрява пълната изискуема сума в размер на **18 000,00 лв.** |
| 20. | Вх.№21СДР-211/  30.08.2021 г. | „Пловдив е музика“ | Сдружение  „Избери България“ | 54,43 | Проектът е нов за Културния календар на Пловдив. По случай Международния ден на музиката, предлага организиране на музикални хепънинги в открити градски пространства с модератори и водещи – известни музиканти, носители на награди на БГ радио и водещи от радиото. Комисията взе решение да подкрепи два от концертите с бюджет от **20 680,00 лв.** |
| 20. | Вх.№21РЗК-788/  31.08.2021 г. | „Пловдив - древен и вечен: история, етнология, култура и изкуство“ | СНЦ  „Заедно за личностно развитие“ | 54,43 | Проектът има две много успешни издания в Пловдив. Акумулира голям интерес и нови публики. Насочен е към популяризиране на културно-историческото наследство на града и в него вземат участие различни сдружени за исторически възстановки. Бюджетът е реалистичен и комисията не одобрява единствено разходите по т.5.2.1.2  Определя финансиране в размер на **32 985,00 лв.** |
| 25. | Вх.№21РЗК-775/  27.08.2021 г. | Фестивал  Made At the Academy 2022 | АМТИИ „Проф. Асен Диамандиев“ Пловдив | 53,86 | Проектът има реализирано едно успешно издание през 2021 г., с което се даде публичност на образователните програми на АМТИИ. Получава добра оценка по критериите на Наредбата. Комисията не одобрява за финансиране разходите по т. 5.2.1.3 и т. 5.2.5.4 и предлага да бъдат редуцирани на половина тези по т.5.2.1.4, т.5.2.1.5 и т. 5.2.1.6.  Определя сума за финансиране **17 750,00 лв.** |
| 26. | Вх.№21СДР-209/  30.08.2021 г. | „Седмица на съвременното изкуство“ | Сдружение  „Изкуство днес” | 53,71 | Проектът представя 28-то издание на най-стария фестивал за съвременно изкуство в страната. Събитието цели промяна в отношението към съвременното изкуство като генератор на иновативни идеи и прогресивни послания в социума. Комисията взе решение да подкрепи проекта само в частта на Дейност 1, касаеща продукционни разходи, авторски права, транспорт, застраховка, хонорари на авторите, наем на техника. Определя сума за финансиране в размер на **31 500,00 лв.** |
| 27. | Вх.№21ФН-144/  30.08.2021 г. | Интерактивна изложба „Книгата –  От камъка до пиксела“ | Фондация  ПРО ЛИБРИС | 53,57 | Проектът е нов за Културния календар. Представлява интерактивна изложба в градско пространство, свързана с развитието на изкуството на книгата през различни исторически периоди, демонстрационни работилници, информационни дисплеи, добавена реалност, 3D моделиране и представяне на различни техники. За финансиране на проекта комисията одобрява сума в размер на **31 600,00 лв.,** която невключва разходите за Дейност 2, по т. 5.2.2.11 и половината от тези по т.5.2.3.2. |
| 27. | Вх.№21Ф-5928/  31.08.2021 г. | „Капана Фест“ Сезон 2022 | „Капана Фест“ ЕООД | 53,57 | Проектът отговаря изцяло на изискванията и критериите за финансиране по Наредбата. Фестивалът привлича многобройна публика от цялата страна и е емблематичен за Пловдив. Комисията одобрява за финансиране разходите по т. 5.2.2 „Музикални сцени“, т. 5.2.4.1 „Артистични инсталации/съвременно градско изкуство“, т. 5.2.4.2. „Рисуване графити“ и т. 5.2.5. „Кино, театър и литература в Капана“.  Определя финансиране в размер на **38 500,00 лв.** |
| 29. | Вх.№21СДР-207/  30.08.2021 г. | Арт позитив | Сдружение „Изкуство днес” | 53,43 | Проектът е насочен предимно към пловдивската художествена сцена. Цели развитие на младите автори, създаващи съвременни форми на изкуството, като им предоставя възможност за изява пред публика, наред с утвърдени артисти. Комисията редуцира наполовина разходите по т. 5.1.2, т. 5.2.1.3 и т. 5.2.1.4 и одобрява сума за финансиране в размер на **20 850,00 лв**. |
| 30. | Вх.№21РЗК-763/  25.06.2021 г. | Модерна академия на изкуствата „Синдикат“ | Сдружение  „Сдружени пловдивски творци“ | 53,29 | Проектът отговаря на критериите и изискванията по Наредбата за финансиране. Предвижда редица образователни дейности, свързани с неформално обучение на деца в сферата на културата. Основната му цел е да създаде образована и активна публика за съвременното българско изкуство. Комисията не одобрява разходите по т.5.2.2.7. и определя за финансиране сума в размер на **20 860,00 лв.** |
| 31. | Вх.№21ФН-147/  31.08.2021 г. | Пети международен фестивал „Здравей, Армения“ | Фондация „Аракс“ | 53,14 | Проектът ще се реализира в Пловдив за пети път. Насочен е към различните етноси, живеещи в града и в частност арменската общност. Предвижда разширяване на участниците във фестивала, като за първи път ще има изпълнители от Австрия, Швейцария и Испания. Комисията предлага да бъде организирана само една изложба, да бъдат редуцирани цените на нощувките на 80 лв. и не одобрява разходите по т. 5.2.1 „Общи разходи за проекта“, т. 5.2.3.6., т.5.2.4.1., т. 5.2.4.12, т. 5.2.4.13. и т. 5.2.5. „Представяне на картини на арменски художници“.  Определя сума за финансиране от **30 300,00лв.** |
| 32. | Вх.№21СДР-180/  09.08.2021 г. | „Пловдив – СтоЛица на песента“ | Сдружение  „Арт Войс Център“ | 53,00 | С трите си издания проектът получи одобрението на пловдивската публика, която подкрепя таланта на младите изпълнители. Комисията счита, че отговаря на изискванията за финансиране. По отношение на бюджета предлага редуциране на разходите по т. 5.1.1 в размер на 500,00 лв.. В Дейност 3 по т.5.2.4.5 одобрява разходи само за поставяне на две сцени в районите, в които такива не са изградени. Не одобрява за финансиране разходите по т.5.2.4.1 за озвучаване, тъй като същите са включени в разходите описани в т.5.2.4.3. Не одобрява разходите по т.5.2.4.2, както и цялата Дейност 4. Определя сума за финансиране от **29 000,00 лв.** |
| 32. | Вх.№21НЕТ-2525/  01.09.2021 г. | Фестивал на Комедията Пловдив | „Дъ Комеди Клуб“ ЕООД | 53,00 | Фестивалът на Комедията има едно много успешно издание Пловдив през 2021 г. Целта е да популяризира жанра стендъп комедия, като събере на една сцена артисти от България и чужбина. Бюджетът е реалистично разписан и комисията одобрява пълната изискуема сума в размер на **21 320,00 лв.** |
| 34. | Вх.№21Ф-5927/  31.08.2021 г. | XV-ти Тридневен PolineROOOCK festival – 2022 | „Владини комерс“ ООД | 52,86 | Проектът е познат на пловдивската публика със своите четиринадесет издания, които създават качествена и престижна сцена за изява на различни рок музиканти. Фестивалът привлича много зрители от цялата страна. Бил е част от Културния календар на града. Като взе предвид оказваната до момента финансова подкрепа, комисията взе решение да бъдат финансирани част от разходите за хонорари на изпълнителите в размер на **10 000, 00 лв.** |
| 35. | Вх.№21СДР-206/  27.08.2021 г. | „Страница 2022“ | Сдружение „Литературна къща“ | 52,14 | Проектът е устойчив и получава добра оценка по критериите на Наредбата. Бюджетът е реалистичен и комисията одобрява за финансиране пълната изискуема сума в размер на **15 800 лв.** |
| 35. | Вх.№21Ф-5899/  31.08.2021 г. | „Рок междучасие“ | „Панорама -3000“ ООД | 52,14 | Проектът е нов за Културния календар и е насочен към подрастващите и развитие музикалната им култура и в частност, запознаване с българската рок музика. Предвижда представяне на музикални филми и организиране на срещи с музикантите, участващи в тях. Комисията счита, че част от разходите, описани в бюджета, са несъотносими към целите на проекта. Одобрява за финансиране четири събития на стойност **18 510,00** **лв.**, включващи хонорари на изпълнителите, лектори, осветление и озвучаване, транспортни разходи и технологична поддръжка на продуктите. |
| 35. | Вх.№21РЗК-782/  31.08.2021 г. | „Международен пленер по живопис“ | Сдружение  „ДПХ – Пловдив“ | 52,14 | Международния пленер по живопис има няколко издания, организирани от Дружество на пловдивските художници. Проектът е бил част от програмата на Европейска стотица на културата. Предвижда обмяна на творчески практики между пловдивски художници и техни колеги от чужбина. Бюджетът е реалистично разписан и комисията одобрява пълната изискуема сума в размер на **9 010,00 лв.** |
| 35. | Вх.№21НЕТ-2527/  01.09.2021 г. | „Фестивал за улични изкуства 6Fest Есен 2022” | Сдружение  „Обществен комитет „Васил Левски” - Габрово” | 52,14 | Проектът представя петдневен уличен фестивал, насочен към музиката. В ролята на улични музиканти ще бъдат представени популярни изпълнители от българската поп и джаз сцена. Фестивалът е добре познат на пловдивчани и гостите на града и напълно отговаря на изискванията за финансиране. Кандидатът е представил амбициозна програма. По отношение на бюджета комисията не одобрява разходите по т. 5.2.1.11, т. 5.2.1.14, т.5.2.1.15, т. 5.2.1.16. Определя финансиране в размер на **19 700,00 лв.,** в т. ч. 5% административни разходи. |
| 39. | Вх.№21СДР-215/  31.08.2021 г. | „Plovdiv Vibes” – пулсиращото сърце на града“ | Сдружение  „Творчески комплекс Инкубатор“ | 52,00 | Проектът отговаря на изискванията и критериите по Наредбата. Предлага комплекс от творчески микросъбития в областта на сценичните и приложни изкуства, традиционни занаяти, музика и танц. Комисията взе решение проектът да бъде подкрепен само в артистичната част (хонорари) и определя финансиране в размер на **47 250,00 лв.,** в т.ч. административни разходи. |
| 40. | Вх21ФН-138/  25.08.2021 г. | „Дни на Тракийската култура 2022“ | Фондация  „Тракарт -2000” | 51,86 | Проектът е бил част от Културния календар през предходните години. Отговаря на критериите и изискванията по Наредбата за финансиране. Комисията одобрява бюджет от **11 860,00 лв**. с включени административни разходи. Сумата не включва разходите по т.5.2.3.4 и т.5.2.5.2. и Дейност 2, от която дейност се признават само разходите за организиране на изложба. |
| 41. | Вх.№21Ф-5918/  31.08.2021 г. | „Куклен театър на открито в парка за деца от 3 – 103 години“ | ЕТ „Барса 2012-Елисавета Тошева-Гергинска“ | 51,43 | Проектът не е нов за Културния календар. Работи в посока децентрализация на културните процеси и дава възможност на децата от пловдивските квартали да прекарат приятни мигове със своите любими куклени герои. Комисията взе решение да подкрепи само по едно представление в шестте района. Не одобрява разходите по т.5.2.2 и  определя финансиране в размер на **10 830,00 лв**.в т.ч. административни разходи. |
| 41. | Вх.№21НЕТ-2526/  01.09.2021 г. | Пловдив - град на мозайките 2022 | Фондация  „Балканско наследство” | 51,43 | Проектът е бил част от културната програма на Пловдив, като е реализиран с финансовата подкрепа на Общината по Компонент 3 „Гражданска активност“. Цели да популяризира античните и съвременни мозайки в Пловдив, като привлече вниманието на обществеността към тяхното опазване и социализация. Комисията одобрява за финансиране дейностите, свързани с организацията на екстериорна изложба и каталог в размер на **8 700,00 лв.** |
| 41. | Вх.№21СДР-187/  13.08.2021 г. | Панорама на детското творчество 2022 - „Вълшебните багри на природата“ | Сдружение  „Духовно огледало“ | 51,43 | Проектът се реализира успешно няколко години и отговаря на критериите по Наредбата, свързани с инициативи в подкрепа на любителското творчество и детската креативност. Бюджетът е реалистично разписан и комисията го одобрява, но поради изчерпване на средствата за финансиране, предлага на кандидата частично финансиране в размер на **6 970 лв.** |

**Списък с резервни проекти**

|  |  |  |  |  |  |
| --- | --- | --- | --- | --- | --- |
| **Място** | **№ от деловодната система** | **Проект** | **Кандидатстваща организация** | **Точки** | **Коментар на комисията** |
| 1. | Вх.№21Ф-5929/  31.08.2021 г. | „Коледа в Капана 2022“ | „Капана Фест“ ЕООД | 51,29 | Проектът отговаря изцяло на изискванията и критериите за финансиране по Наредбата. Комисията реши да бъде подкрепен, само в частта с организиране на музикални сцени и одобрява финансиране в размер на **16 000,00 лв.** |
| 2 | Вх.№21ФН-141/  30.08.2021 г. | II Международен младежки фестивал на акварела – Пловдив, 2022 | Фондация „Международно акварелно общество – България” | 51,14 | Проектът е нов за Културния календар на Пловдив. Ще представи изложба с избрани акварели, селектирани от международно жури на над 200 автори. Предвиждат се демонстрации на майстори и колективно рисуване от най-живописните места на града. По отношение на бюджета комисията не одобрява разходите за Дейности 2, 3 и 6, в Дейност 5 – не одобрява разходите по т. 5.2.6.3.  Определя сума за финансиране в размер на **11 780,00 лв.** |
| 2. | Вх.№21СДР-197/  24.08.2021 г. | „Озвучаване на публични пространства с камерна музика“ | Сдружение „Изкуство във времето“ | 51,14 | Проектът е нов за Културния календар. Цели да изведе камерната музика от традиционната й среда и да я представи в други градски пространства. Отговаря изцяло на изискванията на Наредбата за финансиране. Комисията не одобрява разходите по Дейност 1 и т.5.2.2.4 и т.5.2.5.4.  Определя сума в размер на **10 750,00** лв. в т.ч. 5 % административни разходи. |
| 4. | Вх.№21Ф-5871/  30.08.2021 г. | 16-ти национален конкурс „Най-сладката целувка“ | „Нюз Арт“ ЕООД | 50,86 | Проектът отговаря на изискванията за финансиране. Бюджетът е реалистичен и комисията одобрява пълната изискуема сума в размер на **1 260,00 лв.** |
| 5. | Вх.№21ФН-145/  30.08.2021 г. | Интерактивна изложба „Културен маршрут „Разчети града“ | Фондация  „ПРО ЛИБРИС“ | 50,57 | Проектът не е нов за Пловдив. Чрез средства на визуалната комуникация, изобразителното и шрифтово изкуство разказва за богатата история на Пловдив, многообразието от етноси и културни пластове. Първата част на проекта е реализирана през 2021г. с финансовата подкрепа на Национален фонд Култура. От предложения бюджет комисията одобрява само разходите за изложбата и представянето на проекта в училищата и определя сума за финансиране в размер на **5 950,00 лв.** |
| 6. | Вх.№21СДР-212/  30.08.2021 г. | S`COOL ROCK FEST | Сдружение с нестопанска цел „Активна подкрепа за креативност“ | 50,43 | Проектът е насочен към обогатяване на музикалната култура и творческия потенциал на младите хора. Организаторите имат опит от предходни издания. Комисията не одобрява за финасиране разходите по Дейност 2, т.5.2.1.1,  т. 5.2.2.5 и т. 5.2.2.6. и определя финансиране на проекта в размер на **12 530,00** лв. в т.ч 5% админ разходи. |
| 7. | Вх.№21СДР-208/  30.08.2021 г. | „Фасада Видео Фестивал“ | Сдружение „Изкуство днес” | 50,29 | Проетът е с традиционно присъствие в Културния календар на града. Отговаря на изискванията за финансиране по Наредбата. Комисията не одобрява разходите по т.5.2.4.2 на бюджета и определя сума в размер на **7 640,00 лв.** |
| 8. | Вх.№21СДР-213/  31.08.2021 г. | Културен семинар „Непознатите-Пловдив“ | Сдружение „Непознатите-Пловдив“ | 50,14 | Проектът е нов за Културния календар на Пловдив. Цели да представи културното многообразие на общностите в България. Включва два модула, научен и художествено творчески. Комисията взе решение да подкрепи финансово само втория. Одобрява за финасиране Дейности 2, 3 и 4 на обща стоност **16 620,00 лв.** в т.ч. административни разходи. |
| 9. | Вх.№21Ф-5874/  30.08.2021 г. | „Лятно Кино в Парка“ | „В2В” ЕООД | 50,00 | Проектът предвижда кино прожекции в парковете на града. Кандидатът е един от организаторите на подобни събития, като е получавал финансова подкрепа, както по линия на Наредбата за финансиране, така и по отворените покани на Фондация „Пловдив 2019“. Бюджетът обхваща 20 прожекции в различни локации на града, за които комисията одобрява сумата от **19 740,00 лв.** Не одобрява разходите за PR кампания и реклама по т. 5.2.11 до т. 5.2.23. |
| 10. | Вх.№21Ф-5876/  30.08.2021 г. | „Български свят  Bulgarian world“ | „Майлс Продакшън“ ООД | 49,86 | Проектното предложение включва концерт-спектакъл в Античния театър и заснемане на кадри за филма „Красимир Аврамов преставя Български свят“. Комисията не е уверена дали спектакълът ще бъде реализиран, тъй като две поредни години представянето му пред публика е отлагано. В бюджета са включени редица дейностти, свързани с подготовката на музикалния материал, договаряне на изпълнители, репетиции, декор, костюм и сценография, които би следвало да са готови още преди първата насрочена дата през 2020 г. Комисията одобрява за финансиране само разходите, свързани със самото изпълнение в Античен театър – хонорари на музиканти, гост изпълнители, водещ и техническо обезпечаване. Предвид решението си за максимална стойност за финансиране, комисията одобрява сума в размер на **50 000,00 лв.** |

**Проекти извън класирането и списък с резерви**

|  |  |  |  |  |  |
| --- | --- | --- | --- | --- | --- |
| **Номер по регистър** | **№ от деловодната система** | **Проект** | **Кандидатстваща организация** | **Точки** | **Коментар на комисията** |
| 1. | Вх.№21РЗК-787/  31.08.2021 г. | Празнични дни на изкуствата  „Пролет в Стария град“ 2022 | „Пловдивски Културен Институт“ ЕООД | 48,71 | Проектът е нов за Културния календар. Включва поредица от дейности, които дават поле за изява на деца и младежи с интерес към изкуството. Комисията не одобрява разходите по т.5.2.1.2., т.5.2.1.5., т.5.2.2.4 (Наеми - Арт галерия ПКИ), т. 5.2.2.6 (Кетъринг изложба), т.5.2.3.5 и цялата Дейност 4. Определя за финансиране сума в размер на **9 180,00 лв.,** с включени 5% административни разходи. |
| 2. | Вх.№21СДР-217/  31.08.2021 г. | „Изкуството-мост към природата“ | Сдружение „Откривам и Развивам“ | 46,71 | Проектът е нов за Културния календар. Напълно отговаря на критериите и изискванията по Наредбата. По отношение на бюджета комисията не одобрява за финансиране цялата Дейност 4 „Публичност и визуализация“ и определя сума в размер на **23 350,00 лв**. |
| 3. | Вх.№21ФН-148/  31.08.2021 г. | ,,Flight over the river” | Фондация „Агора 2019“ | 0 | Комисията се запозна детайлно с проекта и реши да не го оценява, поради следните причини:   * Предвидено е изграждане и монтиране на арт инсталация включваща: люлки за възрастни, окомплектовани със соларно лед осветление, малка отворена сцена с окабеляване, люлеещи се пейки и беседка. Всички тези съоражения представляват дълготрайни материални активи, финанирането, на които е недопустимо съгласно чл.11, ал.6, т.4 на Наредбата за финансиране. * В бюджета са включени строително монтажни дейности – машинно заравняване на терен и оформяне на нива, изливане на фундаменти от армиран бетон, изграждане на площадка с бетонни плочи, които по смисъла си са несъотносими към културното съдържание и дейности, подкрепяни по Наредбата за финансиране. * Режимът за поставяне на такъв тип съоражения не е от компетенцията на настоящата комисия. |